open-index/open-wikipedia-markdown huggingface dataset:
ქვიშის კარიერის გენერლები

**ქვიშის კარიერის გენერლები** () — ამერიკელი რეჟისორის ჰოლ ბარტლეტის 1971 წლის დრამატული ფილმი, რომელიც გადაღებულია ჟორჟი ამადუს რომანის „ქვიშის კაპიტნების“ მიხედვით. 1970-იან წლებში აშშ-ში ფილმმა შეზღუდული გაქირავება მიიღო და არ სარგებლობდა დიდი პოპულარობით სოციალისტური თემატიკის გამო. სსრკ-ში ფილმი უჩვენეს მოსკოვის საერთაშორისო კინოფესტივალის საკონკურსო პროგრამაზე. ფართო გაქირავებაში ფილმი გამოვიდა 1974 წელს. სსრკ-ში დიდი პოპულარობით სარგებლობდა ფილმისთვის დაწერილი მუსიკა, მათ შორის დორივალ კაიმის სიმღერა „Suíte do Pescador“. ფილმში გაშუქებულია ათასობით მიტოვებული ბავშვის ისტორია სამხრეთ ამერიკაში. ბრაზილიაში ისინი ნაგავსაყრელებზე ცხოვრობენ, ძირითადად წვრილმანი ქურდობით ირჩენენ თავს, მათი სახლი — ქუჩაა, ისინი ამ ცხოვრებაზე გაბოროტებული მარტოხელა ბავშვები არიან.

## რესურსები ინტერნეტში 
*

კატეგორია:1971 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატალონიური ნაგაზი

**კატალონიური ნაგაზი** () — ძაღლის ჯიში, გამოყვანილი ესპანეთში XVIII საუკუნეში.

ეს ძაღლი, როგორც ჩანს, პორტუგალიურ ნაგაზს ენათესავება და ახლოსაა გრძელბალნიან პირენეულ ნაგაზთან. კატალონიური ნაგაზის სტანდარტი შეადგინეს 1929 წელს ორი ძაღლის ტაკასა და აირისის ექსტერიერის საფუძველზე. წვერ-ულვაშიანი, მხიარული და დამჯერი კატალონიური ნაგაზის პოპულარობა სულ უფრო მატულობს როგორც თავად კატალონიაში, ასევე მის ფარგლებს გარეთ. თუმცა ამ მუშა ძაღლის მოკლებალნიანი ვარიანტი — გოს დატურა სერდა (პერო დე პასტორ, ან კატალან დე პელო კორტო), დღესდღეობით იმდენად იშვიათია, რომ გაქრობა ემუქრება. 

მცირე ზომების და ადვილად შეგუების უნარის წყალობით კატალონიური ნაგაზი კარგია ბინაში საცხოვრებლად, თუმცა ამ ჯიშის ზოგიერთი წარმომადგენელი დამოუკიდებელ ხასიათს ავლენს. გარდა ამისა, ზოგიერთ შემთხვევაში აღინიშნება მენჯ-ბარძაყის სახსრის დიპლაზია. 

კატალონიურ ნაგაზს აქვს გრძელი, დატალღული ბალანი, რომლის შეფერილობა შეიძლება იყოს ხორბლისფერი, ნაცრისფერი—თეთრით, შავი, ჟღალი—თეთრით, შავი—ჟღალით, ვეფხვისებრი. ბალანს განსაკუთრებული მოვლა სჭირდება. კარგად უძლებს სიცივეს. ადვილად ეგუება ქალაქის პირობებს. ადვილად იწვრთნება. სჭირდება დამატებითი ფიზიკური დატვირთვა. ყურები გრძელი ბალნითაა დაფარული, მუქ ქარვისფერ თვალებს მეტყველი გამოხედვა ახასიათებთ.

## რესურსები ინტერნეტში
* კატალონიური ნაგაზი  

კატეგორია:მეცხვარე და მოდარაჯე ძაღლები
კატეგორია:ესპანური წარმოშობის ძაღლის ჯიშები
ენტლებუხერ-ზენენჰუნდი

**ენტლებუხერ-ზენენჰუნდი** () — ძაღლის ჯიში, გამოყვანილი შვეიცარიაში XX საუკუნეში.

შვეიცარიული ზენენჰუნდებიდან ამ ყველაზე პატარა წარმომადგენლის წარმოშობის შესახებ რაიმეს თქმა ძნელია. მასტიფების მსგავსი გარეგნობა გვაფიქრებინებს, რომ ამ ჯიშის წინაპრებს შორის იყვნენ რომაელი ლეგიონერების მებრძოლი და მოდარაჯე ძაღლები. ამ ჯიშის დასახელება მომდინარეობს ლუცერნის მახლობლად მდებარე ენთლებუჰენისგან. ენტლებუხერ-ზენენჰუნდი პოპულარულია შვეიცარიაში, მაგრამ იშვიათად გვხვდება მის ფარგლებს გარეთ. ის შედარებით კომპაქტური და დაკუნთულია. ენტლებუხერ-ზენენჰუნდი იმ ჯიშების რიცხვს მიეკუთვნება, რომლებიც გადარჩნენ სელექციონერ ფრანც შერტენლიბის დაძაბული მუშაობის შედეგად. თავისი მამისგან მან შეიტყო, რომ შვეიცარიის მთიან მდელოებზე არსებობენ სხვადასხვა ჯიშის ძაღლები. XIX საუკუნის ბოლოს, ძაღლების გამოფენების ციურიხელი მსაჯის, ალბერტ ჰაიმის დახმარებით, შერტენლიბმა შეძლო ამ ძაღლების ორგანიზმება, მათი გადარჩენის მიზნით.

ენტლებუხერ-ზენენჰუნდები კარგი კომპანიონები არიან. ადვილად უძლებენ სიცივეს. მათგან კარგი მოდარაჯე დგება. ვერ ეგუება ქალაქის პირობებში ცხოვრებას და სიცხეს. ბალანს განსაკუთრებული მოვლა სჭირდება. ენტლებუხერ-ზენენჰუნდს აქვს საშუალო ზომის ყურები, მასიური თავი, ძლიერი, გრძელი ყბები, დაკუნთული თეძოები. ბალანი უხეში, სქელი და მბზინავია. აქვს საშუალო ზომის, ცოცხალი, ყავისფერი თვალები.

## რესურსები ინტერნეტში
* ენტლებუხერ-ზენენჰუნდი 

კატეგორია:მეცხვარე და მოდარაჯე ძაღლები
კატეგორია:შვეიცარიული წარმოშობის ძაღლის ჯიშები
ბერის კანონი

მინი|მდინარე ვოლგა 
მინი|მდინარე ირტიში 
**ბერის კანონი** — დებულება, რომელიც ხსნის მდინარეების მიერ ჩრდილოეთ ნახევარსფეროში მარჯვენა ნაპირის, ხოლო სამხრეთ ნახევარსფეროში მარცხენა ნაპირის გამორეცხვის მიზეზებს. ეს მოვლენა, რომელიც კარლ ბერმა დედამიწის ბრუნვის გავლენით ახსნა (1857), უფრო მკვეთრად არის გამოსახული მერიდიანული მიმართულების მდინარეებზე. ცნობილია, რომ მბრუნავ სისტემაში წინსვლითი მოძრაობის დროს სხეული კორიოლისის აჩქარებას განიცდის. დედამიწის ზედაპირის φ განედზე წყლისა და ჰაერის ნაკადის υ სიჩქარით მოძრაობისას ეს აჩქარება ტოლია 2w υ sin φ (სადაც w დედამიწის ბრუნვის კუთხური სიჩქარეა) და ჩრდილოეთ ნახევარსფეროში ბრუნვის სიჩქარისადმი მიმართულია მარჯვნივ, ხოლო სამხრეთ ნახევარსფეროში — მარცხნივ. 

კორიოლისის აჩქარება ეკვატორზე ნულის ტოლია, პოლუსებთან მაქსიმალურია. ამდენად ბერის კანონი საშუალო და მაღალ განედებზე უფრო მკვეთრად ვლინდება. ბერის კანონის ეფექტი მოძრავი წყლის მასის პირდაპირპროპორციულია და მხოლოდ დიდი მდინარეების კალაპოტებში ჩანს კარგად. ნაპირის გამორეცხვა დამოკიდებულია აგრეთვე ადგილის დახრილობაზე, კალაპოტის გეოლოგიურ აგებულებასა და სხვა ფაქტორებზე. ბერის კანონის დამადასტურებელი მაგალითებია მდინარეების დნეპრის, დონის, ვოლგის, ობის, ირტიშის, ლენის ნაპირების ხასიათი. მათ აქვთ მაღალი მარჯვენა და დაბალი მარცხენა ნაპირი. სამხრეთ ნახევარსფეროში ციცაბო მარცხენანაპირიან მდინარეებს ვხვდებით სამხრეთ ამერიკასა და ახალ ზელანდიაში.

## იხილეთ აგრეთვე 
* კარლ ბერი 
* მდინარე 

## სქოლიო
კატეგორია:გეომორფოლოგია
კატეგორია:გეოლოგიური პროცესები
კატეგორია:მდინარეები
ავგუსტ ლუდვიგი (ანჰალტ-კიოტენის მთავარი)

**ავგუსტ ლუდვიგ ანჰალტ-კიოტენელი** () — ანჰალტ-კიოტენის მთავარი ასკანიების დინასტიიდან.

## ბიოგრაფია
ავგუსტ ლუდვიგი ანჰალტ-კიოტენის მთავრის, ემანუელ ლებრეხტის მესამე შვილი იყო.

1722 წელს ავგუსტ ლუდვიგი დაქორწინდა აგნესა ვილჰელმინა ფონ ვუტენაუზე (1700—1725),რომელმაც 1721 წელს მიიღო ვარმსდორფის გრაფინიის წოდება. 1726 წლის იანვარში ავგუსტ ლუდვიგი დაქორწინდა გრაფინია ემილია ფონ პრომნიცზე, გრაფ ერდმან II ფონ პრომნიცის ქალიშვილზე. 1732 წლის ნოემბერში ავგუსტ ლუდვიგი მესამე ჯერზე დაქორწინდა გრაფინია ანა ფონ პრომნიცზე, თავისი მეორე ცოლის დაზე.

თავისი უფროსი ძმის, ლეოპოლდისა და მისი ერთადერთი შვილის, ემანუელ ლუდვიგის სიკვდილის შემდეგ, 1728 წლის აგვისტოში ლუდვიგმა მემკვიდრეობით მიიღო ანჰალტ-კიოტენი.

## ოჯახი
აგნესა ვილჰელმინა ფონ ვუტენაუსთან ქორწინების შედეგად დაიბადნენ:
* გიზელა ჰენრიეტა (1722—1728)
* აგნესა ლეოპოლდინა (1724—1766)

ემილია ფონ პრომნიცთან ქორწინების შედეგად დაიბადნენ:
* კრისტიანა ანა აგნესა (1726—1790), გათხოვდა გრაფ ჰენრიხ ერნსტ შტოლბერგ-ვერნიჰეროდზე (1716—1778)
* ფრიდრიხ ავგუსტი (1727—1729)
* იოჰანა ვილჰელმინა (1728—1786), გათხოვდა მთავარ იოჰან კარლ ფრიდრიხ კაროლატ-ბეიტენსკზე (1716—1791)
* კარლ გეორგ ლებრეხტი (1730—1789), ანჰალტ-კიოტენის მთავარი,დაქორწინდა პრინცესა ლუიზა შლეზვიგ-ჰოლშტაინ-გლიუკსბურგზე (1749—1812)
* ფრიდრიხ ერდმანი (1731—1797), ანჰალტ-კიოტენ-პლესის მთავარი, დაქორწინდა გრაფინია ლუიზა შტოლბერგ-ვერნიჰეროდზე (1744—1784)

ანა ფონ პრომნიცთან ქორწინების შედეგად დაიბადნენ:

* შარლოტ სოფია (1733—1770)
* მარია მაგდალინა (1735—1783)

## ლიტერატურა
* Hermann Wäschke: *Anhaltische Geschichte* — 3 Bände, Köthen: Schulze, 1912-13
* Karl Prinz von Isenburg: *Stammtafeln zur Geschichte der europäischen Staaten* — 2 Bände, Marburg 1953

კატეგორია:ასკანიები
კატეგორია:ანჰალტ-კეთენის მმართველები
კატეგორია:დაბადებული 1697
კატეგორია:გარდაცვლილი 1755
Car-Man

**Car-Man** (Кар-мэн) — საბჭოთა და რუსული პოპ-ჯგუფი, პოპულარული 1990-იანების დასაწყისში. მისი ერთადერთი მუდმივი წევრი არის  სერგეი ლემოხი. მან კოლექტივი ჩამოაყალიბა 1989 წელს, ბოგდან ტიტომირის თანამონაწილეობით. დუეტი თავდაპირველად დიმიტრი მალიკოვის მხარდამჭერი მუსიკოსების შემადგენლობაში გამოდიოდა. პირველი ალბომის გამოცემის შემდეგ ტიტომირმა შემადგენლობა დატოვა. დღეისთვის Car-Man-მა სულ ექვსი სტუდიური ალბომი გამოსცა.

## დისკოგრაფია
;სტუდიური ალბომები

* *Вокруг света* (Gala 1990) (Gala/Sintez, 1991 — გრამფირფიტა, გამოიცა CD-ზე და კასეტაზე 1994 წელს)
* *Кармания* (Carmania) (Gala Records, 1991, 1992 — გრამფირფიტა, გამოიცა CD-ზე და კასეტაზე 1994 წელს
* *Русская массированная звуковая агрессия* (J.S.P., 1994; 1997; 2004)
* *Твоя сексуальная штучка* (Zeko, 1996)
* *Король диска* (J.S.P., 1998; 2003)
* *Нитро* (Квадро-диск, 2008)

;რემიქსები:
* *Назад в будущее* (Back to future) (J.S.P., 1999; 2003)

;კომპილაციური ალბომები
* *The Best Of Car-Man* (Jeff Records, 1993)
* *Легенды русского диско* (Master Sound Production, 2000)
* *Легенды русского диско. Часть 2* (Master Sound Production, 2001)
* *Звёздная коллекция* (J.S.P. Records, 2001)
* *Grand collection* (Квадро-диск, 2009)

;სხვა ალბომები
* *Live…* (J.S.P., 1994; 2004, ცოცხალი)
* *Поларис* (Zeko, 1997, ლემოხის სოლო ალბომები)

;გამოუცემელი ალბომები
* *Дизельный туман* (1993)
* *Русский ритм-контроль* (1996)

## რესურსები ინტერნეტში
* http://www.carmanmusic.ru — ჯგუფის ოფიციალური საიტი

კატეგორია:რუსული პოპ-ჯგუფები
კატეგორია:1989 წელს ჩამოყალიბებული ჯგუფები
რობერტ რეკორდი

**რობერტ რეკორდი** ( დ. დაახ. 1512 — გ. 1558) — უელსელი მათემატიკოსი და ექიმი. მან გამოიგონა ტოლობის ნიშანი (=) და ასევე წარუდგინა საზოგადოებას უკვე არსებული პლიუს ნიშანი (+) 1557 წელს.
## ბიოგრაფია 
რეკორდი დაიბადა ტენბის პატივსაცემ ოჯახში 1512 წელს. 

რობერტ რეკორდი იყო ასევე მეფე ედუარდ VI-სა და დედოფალ მერი I-ის პირადი ექიმი, რომელთაც ეძღვნება მისი ზოგიერთი წიგნი.

საბოლოოდ რეკორდი პოლიტიკური ოპონენტების ცილისწამების მსხვერპლი გახდა: მას უჩივლეს, გაასამართლეს, დააპატიმრეს ვალების გამო და „კინგს ბიჩის“ ციხეში ჩასვეს, სადაც იგი 1558 წლის ივნისის შუა რიცხვებში გარდაიცვალა.

## შრომები 
მინი|200 პქ|ტოლობის ნიშნის პირველი გამოყენება (14*x*+15=71).
მინი|200 პქ|ტოლობის ნიშნის წარდგენა რეკორდის მიერ.
* The Grounde of Artes, teachings the Worke and Practise, of Arithmeticke, both in whole numbers and fractions (დაახ. 1540) — პირველი ინგლისური გამოცემა ალგებრაში.
* The Urinal of Physic (1548) — წიგნი მედიცინაზე, მრავალჯერ გამოცემული.

ნაკლებად ცნობილი გამოცემები:

* Cosmographiae isagoge
* De Arte faciendi Horologium
* De Usu Globorum et de Statu temporum
## იხილეთ აგრეთვე 
* ტოლობის ნიშანი
* ტოლობა
* განტოლება
* :en:Zenzizenzizenzic — რეკორდის მიერ მოგონილი სიტყვა რიცხვის მერვე ხარისხის აღსანიშნავად მათემატიკაში.
## ლიტერატურა 
* 
* В. В. Бобынин. Рекорд, Роберт — *ბროკჰაუზისა და ეფრონის ენციკლოპედიური ლექსიკონი*
## რესურსები ინტერნეტში 
*რობერტ რეკორდი  და სხვა უელსელი მათემატიკოსები
*100 უელსელი გმირი -  რობერტ რეკორდი 
*ურთიერთდამოკიდებულების სიმბოლოების ადრეული გამოყენება
*ადრეული ცნობილი სიტყვების გამოყენება მათემატიკიდან, რომელიც შეიცავს რეკორდის არაერთ ფრაზას.
*რეკორდი (რობერტი)  ჩარლზ ჰატონის „მათემატიკურ და ფილოსოფიურ ლექსიკონში“.
*რობერტ რეკორდის ცხოვრება და ნაშრომები საიტზე h2g2

## სქოლიო 
კატეგორია:დაბადებული 1512
კატეგორია:გარდაცვლილი 1558
კატეგორია:უელსელი მათემატიკოსები
კატეგორია:უელსელი ექიმები
დიდი ვაკეები

მინი|250პქ|დიდი ვაკეები
მინი|250პქ|დიდი ვაკეები
მინი|250პქ|ბლეკ-ჰილზი
**დიდი ვაკეები** () — ვრცელი პლატო ჩრდილოეთ ამერიკის კორდილიერების აღმოსავლეთ მთისწინეთში, კანადისა და აშშ-ის ტერიტორიებზე. გადაჭიმულია სამხრეთ-აღმოსავლეთიდან ჩრდილო-დასავლეთით. სიგრძე 3600 კმ, სიგანე 500-800 კმ. გეოლოგიური თვალსაზრისით დიდი ვაკეები ჩრდილოეთ ამერიკის ბაქნის განაპირა ნაწილია, რომლის საფუძველი კამბრიულისწინა კრისტალური ქანებითაა აგებული და ზემოდან პალეოზოური, ცარცული და პალეოგენ-ნეოგენური დანალექი წყებებით (კირქვები, ქვიშაქვები) არის დაფარული. დანალექი ქანების საფარი ზოგან გარღვეულია ახალგაზრდა ინტრუზიებით, რომელთა შორის ყველაზე მაღალია ბლეკ-ჰილზი (2207 მ). 

დიდი ვაკეების შუა და სამხრეთ ნაწილში მეოთხეული ასაკის ლიოსისებრი თიხნარია, ჩრდილოეთ ნაწილში — ძველმყინვარული (მორენული) ნალექები. დიდი ვაკეების ზედაპირი დახრილია დასავლეთიდან (1600-1700 მ) აღმოსავლეთისაკენ (500 მ) და ინტენსიურადაა დანაწევრებული ეროზიული ხეობებით.

დიდი ვაკეების ჰავა ძირითადად კონტინენტურია, ჩრდილოეთში — ზომიერი, სამხრეთში — სუბტროპიკული. იანვრის საშუალო ტემპერატურა ჩრდილოეთში -28°C, სამხრეთში 12°C, ივლისში შესაბამისად, 13°C და 28°C. ნალექების წლიური რაოდენობა კლებულობს აღმოსავლეთიდან დასავლეთისაკენ 500-იდან 200 მმ-მდე ჩრდილოეთში და 600 მმ-იდან 300 მმ-მდე სამხრეთში. კორდილიერების მთათა სისტემა კლიმატური ზღუდეა, რომელიც გზას უღობავს წყნარი ოკეანიდან მქროლავ ნოტიო ქარებს. ზამთარი მცირეთოვლიანია, ზაფხული — გვალვიანი; დროდადრო იცის თავსხმა და ძლიერი ქარები (ტორნადო). მდინარეები ჩქარი და მცირეწყლიანია, მიედინებიან ღრმა ხეობებში. ზაფხულობით ხშირია წყალმოვარდნა, ზამთრობით შრებიან; ჩრდილოეთში იყინებიან 5-6 თვით. დიდი მდინარეებია მისური, არკანზასი, პლატი, კოლორადო. იყენებენ სარწყავად.

დიდი ვაკეები ძირითადად მშრალი სტეპით არის დაფარული, კანადის ნაწილში ტყესტეპია (ვერხვის ტყის კორომები და მდელოს სტეპი), რომელიც ჩრდილოეთით ტაიგაში (თეთრი ნაძვი, ლარიქსი, არყი) გადადის; ედუარდზისა და ლანო-ესტაკადოს პლატოებზე — სუბტროპიკული სავანა (აკაცია, კაქტუსები და სხვა). დიდ ვაკეებზე ძირითადად წაბლა ნიადაგია; ჩრდილოეთში შავმიწა, ტყის ნაცრისფერი და კორდიან-ეწერი ნიადაგია, უკიდურეს სამხრეთში — ყავისფერი და რუხ-ყავისფერი. ცხოველთა სამყარო ადამიანის ზეგავლენით არის სახეშეცვლილი. ბინადრობს კოიოტი, მდელოს ძაღლი, ზაზუნა, თრია, ჩხრიალა გველი და სხვა. ნაკრძალებში შემორჩენილია ბიზონი.

დიდი ვაკეების ფარგლებში არის ნავთობის, ქვანახშირის, მურა ნახშირის, ბუნებრივი აირის, სუფრის მარილის საბადოები.

## რესურსები ინტერნეტში 
კატეგორია:აშშ-ის ვაკეები
კატეგორია:კანადის ვაკეები
კატეგორია:აშშ-ის პლატოები
კატეგორია:კანადის პლატოები
ფინური ლაპჰუნდი

**ფინური ლაპჰუნდი** () — ძაღლის ჯიში, გამოყვანილი ფინეთში XVII საუკუნეში.

ეს ძაღლი ლაპლანდიური მწყემსი ძაღლის შთამომავალია. ჯიში გამოყვანილია ჩრდილოეთის შპიცისმაგვარი ძაღლების და ევროპის სამხრეთ ნაწილის ნაგაზის შეჯვარებით. თავდაპირველად ლაპჰუნდ იყენებდნენ ჩრდილოეთის ირმების სამწყემსად, ახლა ის მწყემსავს ცხვრებს და ძროხებს. სამხრეთ სკანდინავიისა დაკარელიის მთელ ტერიტორიაზე საამების ხალხი ირმების სამწყემსად ძაღლებს იყენებდნენ. როდესაც გაჩნდა აბორიგენების ინტერესი ძაღლების ჯიშების მიმართ, შვედებმა და ფინელებმა განაცხადეს თავისი უფლებები საამის საირმე ნაგაზზე. მითქმა-მოთქმის თავიდან ასაცილებლად, ოორივე ჯიშმა შვედურმა ლაპჰუნდმა, ანუ ლაპლანდიურმა შპიცმა, და ფინურმა ლაპჰუნდმა, ანუ ლაპინკოირამ — საერთაშორისო აღიარება ჰპოვა. თუმცა, თავისი არსით, ეს ერთი და იგივე ჯიშია.

ფინეთში აქტიური სელექცია უზრუნველყოფს ამ ძაღლის მწყემსის თვისებების შენარჩუნებას, ხოლო სხვა ადგილებში ის კომპანიონის სახით ჰყავთ. ლაპინკოირა ძლიერი აგებულებისაა, აქვს სქელი, ფუმფულა, სითბოიზოლირებადი ორფენა ბალანი. ყურები მოკლეა, სხეული სიგრძეში უფრო დიდია, ვიგრე სიმაღლეში, ზურგი სწორია, აქვს კომპაქტური, ცხვირთან ოდნავ შევიწროებული თავი, მოკლე დრუნჩი, დიდი, მუქი-ყავისფერი თვალები. უკანა ფეხები ძალიან სწორია, წინა თათები სხეულთან შედარებით მოკლე ჩანს, თითებს შორის ბეწვია, წინა თათების უკანა მხარეს ბალანი შესამჩნევად გრძელია, ყურები ორივე მხრიდან ბალნითაა დაფარული, რაც სიცივისგან იცავს, უკანა კიდურებს ფუმფულა ბეწვი ფარავს. ბალნის შეფერილობა მრავალფეროვანია.

## რესურსები ინტერნეტში
* ფინური ლაპჰუნდი 

კატეგორია:შპიცები
კატეგორია:ფინური წარმოშობის ძაღლის ჯიშები
პირენეული მასტიფი

**პირენეული მასტიფი** () — ძაღლის ჯიში, გამოყვანილი ესპანეთში ანტიკურ ხანაში.

ფინიკიელი ვაჭრები მასტიფებს ასურეთში და შუმერში იძენდნენ და ესპანეთში ყიდდნენ. პირენეული მასტიფი, როგორც ჩანს, ესპანური მასტიფის და პირენეული მთის ძაღლის შთამომავალია. მრავალი საუკუნის მანძილზე, ყოველ გაზაფხულზე, მწყემსები ცხვრის დიდ ფარებს პირენეების ძირში განლაგებული ვაკიდან საზაფხულო საძოვრებზე მიერეკებოდნენ. მასტიფები ეშველებოდნენ ფარის გადარეკვაში და დაცვაში, ამასთან ოთხი-ხუთი ძაღლი საკმარისი იყო ათასსულიანი ცხვრის ფარის დასაცავად. მასტიფები იცავდნენ ცხვრებს მგლებისგან. ძაღლების კისრის დასაცავად მათ სპეციალურ, ეკლებიან საყელოებს უკეთებდნენ. ეს მასიური ძაღლი, ძლიერი კისრით და დრუნჩზე სიმეტრიული ნახატით დამოუკიდებელ ჯიშად XIX საუკუნის ბოლოს იქნა აღიარებული. 

პირენეული მასტიფი — საიმედო, დამჯერი კომპანიონი, პატრონის კარგი დამცველია. მასტიფის ბალანი ხშირია, უხეში, მკვრივი. პირენეული მასტიფი ვერ ეგუება ქალაქში ცხოვრებას, შეჩვეულია ცივ კლიმატს. მისი ბალანი განსაკუთრებულ მოვლას საჭიროებს. ადვილად იწვრთნება, კარგი მოდარაჯეა. 

## რესურსები ინტერნეტში
* პირენეული მასტიფი  

კატეგორია:მეცხვარე და მოდარაჯე ძაღლები
კატეგორია:ესპანური წარმოშობის ძაღლის ჯიშები
კატეგორია:მოლოსერები
პირენეული მთის ძაღლი

**პირენეული მთის ძაღლი** () — ძაღლის ჯიში, გამოყვანილი საფრანგეთში ანტიკურ ხანაში.

ამხ ჯიშს, რომელიც ევროპაში გავრცელებულ მსხვილ, მოდარაჯე მასტიფებს წარმოადგენს, შესაძლოა ნათესაური კავშირი ჰქონდეს იტალიურ მარემასთან, უნგრულ კუვასთან, სლოვაკურ ჩუვაჩსა და თურქულ კარაბაშთან. მანამ, სანამ ამ ჯიშს XX საუკუნის დასაწყისში „აღმოაჩენდნენ“, პირენეული მთის ძაღლები ძირითადად ანდორაში ცხოვრობდნენ. პირველი პირენეული მთის ძაღლები, რომლებიც მოაშინაურეს, თავდაჯერებულები და მამაცები იყვნენ. უკანასკნელი 20 წლის განმავლობაში მოხერხდა ამ ნიშნების შერბილება ისე, რომ შენარჩუნდა ამ ჯიშის მიმზიდველი მხარეები — მოთმინების უნარი, სიმამაცე, საკუთარი ტერიტორიის დაცვის სურვილი უცხოების შემოჭრისგან. XX საუკუნის დასაწყისში ეს ჯიში გადაშენების პირას იყო, მაგრამ დღესდღეობით გავრცელებულია დიდ ბრიტანეთში, ჩრდილოეთ ამერიკაში და განსაკუთრებით საფრანგეთში.

ძაღლის დიდი ზომების გამო მისი ყოლა ქალაქის პირობებში, თუ სახლთან ახლოს არ არის თავისუფალი სივრცე, მიზანშეწონილი არ არის. პირენეული მთის ძაღლი კარგად უძლებს სიცივეს, კარგი მოდარაჯეა, სჭირდება დამატებითი ფიზიკური დატვირთვა, ბალანს განსაკუთრებული მოვლა სჭირდება. აქვს მცირე ზომის სამკუთხა ყურები, გრძელი, ხშირი, თეთრი ბალანი. საშუალო ზომის, ქარვისფერ თვალებს მშვიდი მზერა ახასიათებთ.

## რესურსები ინტერნეტში
* პირენეული მთის ძაღლი 

კატეგორია:მეცხვარე და მოდარაჯე ძაღლები
კატეგორია:ფრანგული წარმოშობის ძაღლის ჯიშები
მალტეზე

**მალტეზე** () — ძაღლის ჯიში, გამოყვანილი ხმელთაშუაზღვისპირეთში ანტიკურ ხანაში.

როგორც ჩანს, ფინიკიელმა ვაჭრებმა უძველესი ჯიშის ძაღლი „მელიტა“ (ასე ეწოდებოდა ადრე მალტას) კუნძულ მალტაზე 2000 წლის წინ ჩაიყვანეს. თანამედროვე მალტეზე, როგორც ჩანს, პატარა სპანიელების და თოი-პუდელების შეჯვარების შედეგად გაჩნდნენ. მალტეზე კეთილი, ნაზი, მგრძნობიარე ძაღლია, ადრე მას მალტურ ტერიერს ეძახდნენ. 

მის გრძელ ბალანს მუდმივი ყურადღება სჭირდება, ის აუცილებლად ყოველდღე უნდა დაივარცხნოს. მალტეზეს უყვარს ფიზიკური ვარჯიში, თუმცა არც პატარა ბინაში გრძნობს თავს ცუდად. კარგად ეგუება სიცხეს და სხვა ძაღლებს. აქვს მრგვალი, ამობურცული, მუქი თვალები. ბალნის ფერი თეთრია, შეიძლება დაჰკრავდეს ლიმონისფერი, ან სპილოსძვლისფერი, ყურებს გრძელი, ხშირი ბალანი ფარავს. მთელი სხეული დაფარულია მბზინვარე, მძიმე და გრძელი ბალნით.

## რესურსები ინტერნეტში
* მალტეზე 

კატეგორია:კომპანიონი ძაღლები
კატეგორია:მალტური წარმოშობის ძაღლის ჯიშები
ბოლონიეზი

**ბოლონიეზი** () — ძაღლის ჯიში, გამოყვანილი იტალიაში შუა საუკუნეებში.

მიუხედავად იმისა, რომ ამ ჯიშმა სახელი იტალიური ქალაქ ბოლონიას გამო მიიღო, სრულებით შესაძლებელია, რომ მისი წინაპარი იყო სამხრეთ იტალიაში მცხოვრები ბიშონი. ამ ჯიშის აღწერილობა ცნობილია XIII საუკუნუდან დაწყებული. ბოლონიეზი ძალიან ჰგავს მალტეზეს და აღორძინების ხანაში ძალიან პოპულარული იყო იტალიის არისტოკრატიაში, განსაკუთრებით მედიჩის, გონზაგა ი დესტეს კარზე. დღესდღეობით სამშობლოშიც კი ეს იშვიათი ჯიშია. 

ბოლონიეზი ბიშონ-ფრიზთან შედარებით უფრო ფრთხილი და მშიშარაა. მისი თეთრი, ბამბისებური ბალანი, საშუალებას აძლევს იცხოვროს ცხელ კლიმატურ პირობებში. ბოლონიეზს ძალიან უყვარს ადამიანთან ურთიერთობა და ძალიან მიჯაჭვულია პატრონთან. კარგად ეგუება ქალაქის პირობებში ცხოვრებას და სხვა ძაღლებს. მის ბალანს განსაკუთრებული მოვლა სჭირდება.

## რესურსები ინტერნეტში
* ბოლონიეზი 

კატეგორია:კომპანიონი ძაღლები
კატეგორია:იტალიური წარმოშობის ძაღლის ჯიშები
საუდის არაბეთის დემოგრაფია

მინი|საუდელი მოვაჭრეები
**საუდის არაბეთის დემოგრაფია** — სტატია ეძღვნება საუდის არაბეთის ისეთი დემოგრაფიული მონაცემებს როგორიცაა: მოსახლეობა, მოსახლეობის სიმჭიდროვე, ეთნიკური ჯგუფები, განათლების დონე, მოსახლეობის ჯანმრთელობა, ეკონომიკური სტატუსი, რელიგიური გაერთიანებები და სხვა.

2010 წლის მონაცემებით საუდის არაბეთში ცხოვრობს 27,136,977 ადამიანი, რომელთაგან 8,429,401 არ არის წარმოშობით საუდელი არაბი. მოსაზლეობის 51% არის 25 წელზე ნაკლები ასაკის. 1960 წლამდე მოსახლეობის უმეტესობა იყო მომთაბარე ან სანახევროდ მომთაბარე. სწრაფი ეკონომიკური და ურბანული ზრდის გამო ახლა მოსახლეობის 95% არის დასახლებული. მოსახლეობის 80% ცხოვრობს სამ უმსხვილეს ურბანულ ცენტრში: ერ-რიადში (დედაქალაქი), ჯიდასა და დამამში. ზოგიერთ ქალაქსა და ოაზისში მოსახლეობის სიმჭიდროვე 1კვ. კილომეტრზე 1000 ადამიანს აღწევს. საუდის არაბეთის მოსახლეობა ხასიათდება სწრაფი ზრდითა და ახალგაზრდების დიდი რაოდენობით.

საუდის არაბეთი ფლობს ისლამის უმთავრეს სიწმინდეს მექას, რის გამოც თითოეული მუსლიმი ვალდებულია ცხოვრებაში ერთხელ მაინც მიიღოს ჰაჯიში მონაწილეობა და მოინახულოს ის. საუდის არაბეთის კულტურული გარემო არის უკიდურესად კონსერვატიული. ქვეყანა გამოირჩევა ისლამური ქცევის კოდექსის შარიათის ერთგულებით, შედეგად ხელოვნება უნდა ჯდებოდეს ეთიკის მკაცდარ დადგენილ ჩარჩოებში. ქალს და მამაკაცს არ აქვს უფლება ერთად იღებდნენ მონაწილეობას ღონისძიებებში. მათი სამუშაო ადგილები ასევე გაყოფილია.

მოსახლეობის უმეტესობა წარმოადგენს ეთნიკურ არაბს. რომლებიც მოვიდნენ როგორც მომლოცველები და დასახლდნენ ჰიჯაზის ტერიტორიაზე წითელი ზღვის სანაპირო ზოლში. ქვეყანაში ასევე ცხოვრობს აზიელების დიდი რაოდენობა. განსაკუთრებით: ინდოეთიდან, პაკისტანიდან, ბანგლადეშიდან და ფილიპინებიდან. 1970-1980 წლებში ასევე მოხდა კორეელების მნიშვნელოვანი რაოდენობის მუშა ხელად შემოდინება, თუმცა შემდგომ უმეტესობა უკან დაბრუნდა.

## სტატისტიკური მონაცემები 
### გაერთიანებული ერების მონაცემებით 
### ასაკობრივი სტრუქტურა 
*0–14 წლის:*        32,4%

*15–64 წლის:*       64,8%

*65-ს ზემოთ:*  2,8%

### საშუალო ასაკი 
სულ: 25.3 წელი

კაცი: 26.4 წელი

ქალი: 23.9 წელი (2011 წლის მიხედვით.)

### მოსაზლეობის ზრდის მაჩვენებელი 
1.536% (2011 წლის მიხედვით)

### სიცოცხლის ხანგრძლივობა 
*სულ:*
75.29 წელი
*კაცი:*
73.51 წელი
*ქალი:*
77.16 წელი (2011 est.)&nbsp;

## ეთნიკური ჯგუფები 
## რესურსები ინტერნეტში 
* International Religious Freedom Report 2010

## სქოლიო 
კატეგორია:საუდის არაბეთის დემოგრაფია
მინეირანი

**მინეირანი** () — საფეხბურთო სტადიონი ბრაზილიაში, მინას-ჟერაისის შტატის ქალაქ ბელუ-ორიზონტში. აშენებულია 1964-1965 წლებში. სტადიონზე საშინაო მატჩებს მართავს საფეხბურთო კლუბი „კრუზეირო“.

მინეირანის სტადიონს უმასპინძლია ლიბერტადორესის თასის 5 ფინალისათვის, საკონტინენტთაშორისო თასისთვის და კონფედერაციის თასისთვის. ასევე უმასპინძლებს 2014 წლის მსოფლიო საფეხბურთო ჩემპიონატისა და 2016 წლის ოლიმპიური თამაშების მატჩებს.

## რესურსები ინტერნეტში 
* მინეირანი  ფიფას საიტზე.

## სქოლიო 
კატეგორია:ბრაზილიის საფეხბურთო სტადიონები
ალასკური მალამუტი

**ალასკური მალამუტი** () — ძაღლის ჯიში, გამოყვანილი აშშ-ში უძველეს ხანაში.

ამ ჯიშს სახელი დაერქვა მალამუტების ესკიმოსური ტომის პატივსაცემად, რომელიც დასავლეთ ალასკის არქტიკულ სანაპიროზე ბინადრობდა. ამერიკაში ევროპელების გამოჩენამდე დიდი ხნით ადრე მალამუტებს მარხილში შესაბმელად იყენებდნენ. მიუხედავად იმისა, რომ ალასკური მალამუტი მგელს ჰგავს, ის ძალიან მეგობრული ძაღლია.  

მას გასაოცარი გამძლეობა აქვს. კანადასა და აშშ-ში პოპულარულ მალამუტს უყვარს ფიზიკური დატვირთვა და მარხილებით შეჯიბრებებში ბრწყინავს. მალამუტს აქვს ნუშისებრი, მეგობრული თვალები, ხშირი სუნთქვა ეხმარება ზედმეტი სითბოს მოცილებაში, ხშირი ბეწვის გამო ვერ იტანს სიცხეს, დაკუნთული, ძლიერი ფეხები იდეალურია მარხილის გასაწევად და ტვირთის გადასაზიდად, ფუმფულა კუდი ზურგისკენაა გადახვეული, როგორც ეს ტიპურ შპიცს ახასიათებს.

## რესურსები ინტერნეტში
* ალასკური მალამუტი 

კატეგორია:შპიცები
კატეგორია:ამერიკული წარმოშობის ძაღლის ჯიშები
შვედური ვალჰუნდი

**შვედური ვალჰუნდი** () — ძაღლის ჯიში, რომელიც გამოყვანილია შუა საუკუნეების შვედეთში.

გარეგნულად და ტემპერამენტით შვედური ვალჰუნდი უელშ-ქორგიჰემბროკს ჰგავს, და შესაძლოა, სკანდინავიაში ვიკინგებთან ერთად მოხვდა, რომლებიც მანამდე პემბროქშირში (უელსი) სახლობდნენ. შვედურ ჯიშს ადგილობრივად მიიჩნევენ, მაგრამ, უფრო სავარაუდოა, რომ ეს ენერგიული, მოკლეფეხება მეცხვარე ძაღლი კონტინენტური ევროპის ბასეტებისგან იღებს სათავეს. ჯიუტი შვედური ვალჰუნდი შესანიშნავი ძაღლია ფერმისთვის, სადაც სხვადასხვა სამუშაოს ასრულებს — დარაჯობს და მიერეკება ფარას, იცავს ქონებას და ებრძვის მღრღნელებს. გამოცდილ ხელში შვედური ვალჰუნდი კარგი კომპანიონია, თუმცა თუ სხვა ძაღლებთან გააჩერებთ, იჩხუბებს.

შვედური ვალჰუნდი კარგად უძლებს სიცივეს და ქალაქის პირობებში ცხოვრებას, სჭირდება დამატებითი ფიზიკური დატვირთვა, ვერ ეგუება ბავშვებს, კარგი მოდარაჯეა. აქვს გრძელი, ძალიან დაკუნთული კისერი, ძლიერი ფეხები. ბალანი უხეშია, საშუალო სიგრძის, შეიძლება იყოს ნაცრისფერი, მოჟღალო-ყვითელი, მოჟღალო-ყავისფერი, ზონარული ნაცრისფერი. მსხვილი, წაწვეტებული ყურები დაფარულია ნაზი ბალნით.

## რესურსები ინტერნეტში
* შვედური ვალჰუნდი 

კატეგორია:მეცხვარე და მოდარაჯე ძაღლები
კატეგორია:შვედური წარმოშობის ძაღლის ჯიშები
Lemondo

**Lemondo** — ერთ-ერთი პირველი ქართული მობილური თამაშების და აპლიკაციების დეველოპერი და გამომცემელი კომპანია, რომლის სათავო ოფისი არის თბილისში, საქართველოში.

Lemondo-ს გენერალური დირექტორი არის ლევან კილაძე, ხოლო დამფუძნებლები არიან თავად ლევანი და გიორგი ოთიაშვილი, პროდუქტების განვითარების დირექტორი. კომპანიაში ამჟამად მუშაობს 30 კაციანი გუნდი.

Lemondo მომხმარებლისთვის ცნობილია მრავალი წარმატებული პროდუქტით: Pixel Hunter, Kite Surfer, Rage Wars, Basketball Arcade Machine, Beer Shooter, Icon Skins, Flashlight და ა.შ. Lemondo ყოველწლიურად იზრდება, აუმჯობესებს არსებულ და განაგრძობს ახალი პროდუქტებზე მუშაობას.

## ისტორია
ლევან კილაძემ და გიორგი ოთიაშვილმა  2010 წელს გადაწვიტეს დაეარსებინათ მობილური თამაშების და აპლიკაციების დეველოპერი კომპანია. კომპანია გახდა Apple-ის, Google-ისა და Windows-ის კონტრაქტორი და ამით მოიპოვა უფლება ზემოაღნიშნული კომპანიების აპლიკაციების მაღაზიებში განეთავსებინა თავისი პროდუქტი.

2012 წელს Lemondo-ს საქართველოს ფინანსთა სამინისტროსგან მიენიჭა „ვირტუალური ზონის პირის სტატუსი“.

2013 წელს Lemondo-მ გამოყო 2 ბიზნეს მიმართულება:

*Lemondo Entertainment — გააგრძელა გლობალური ბაზრისთვის მობილური თამაშების და აპლიკაციების შემუშავება
*Lemondo Business —  აქტიურად მუშაობს როგორც ადგილობრივ ისე საერთაშორისო კომპანიებთან, რომელთაც სურთ ჰქონდეთ საკუთარი აპლიკაცია.

2013 წელს Lemondo გახდა AmCham Georgia-ს კორპორატიული წევრი.

2013 წელს Lemondo გახდა Erasmus Centre for Entrepreneurship-ის ორგანიზებით ჩატარებული მსოფლიო სტარტაპების კონკურს Get In The Ring-ის ფინალისტი საქართველოდან.

2014 წლის ივლისში, Lemondo გახდა პირველი ქართული კომპანია, რომლის თამაში „Pixel Hunter“ გახდა ხელმისაწვდომი „Steam“-ის მომხმარებლებისთვის.

2014 წლის სექტემბერში Lemondo იყო მსოფლიოში პირველი კომპანია, რომელმაც iOS 8 საოპერაციო სისტემისთვის ქართული კლავიატურის აპლიკაცია შექმნა.  

2015 წლის მაისში Lemondo-მ და საქართველოს უნივერსიტეტი-მა, პირველი მობილური აპლიკაციების ტრენინგ-ცენტრი დააარსეს.

2015 წლის ნოემბერში Lemondo-ს თამაში Pixel Hunter გახდა პირველი ქართული თამაში რომელიც განთავსდა PlayStation Store-ზე.

## რესურსები ინტერნეტში
*
*
*

## სქოლიო 
კატეგორია:საქართველოს კომპანიები
კატეგორია:ვიდეო თამაშების მწარმოებელი კომპანიები
კატეგორია:ვიდეო თამაშების კომპანიები საქართველოში
ლა-ნინია

მინი|ლა-ნინიას რეგიონული დარტყმები
**ლა-ნინია** () — კლიმატური ფენომენი; წყნარი ოკეანის ტროპიკული ნაწილის უჩვეულოდ ცივი ტემპერატურები. ვლინდება წყნარი ოკეანის ცენტრალურ და აღმოსავლეთ ტროპიკულ ნაწილში, სამხრეთ ამერიკის დასავლეთ სანაპიროს გასწვრივ. ლა-ნინია აზრობრივად, ელ-ნინიოს საწინააღმდეგოა. ორივე მოვლენა მჭიდროდ არის დაკავშირებული ატმოსფერული წნევის ცვლილებებსა და მსხვილმასშტაბიანი ცირკულაციის რეჟიმებთან და მიიჩნევა ურთიერთკავშირის საპირისპირო ფაზებად ატმოსფეროსა და ოკეანეს შორის არსებულ რეგიონში, რომლებსაც ერთად „ელ-ნინიო/სამხრეთის რყევა“ ეწოდება. ისინი არღვევენ ტროპიკული ნალექების და ატმოსფერული ცირკულაციის ნორმალურ რეჟიმს და ფართომასშტაბიან გავლენას ახდენენ მსოფლიოს სხვადასხვა ადგილების კლიმატზე, რასაც თან სდევს კლიმატთან დაკავშირებული შესაბამისი რისკები. დადგენილია, რომ ელ-ნინიო და ლა-ნინია 2-იდან 7-წლამდე პერიოდის მსვლელობისას ხდება მხოლოდ ერთხელ და ჩვეულებრივ, გრძელდება 9-იდან 12 თვემდე. ლა-ნინია პოტენციურად კატასტროფულ დარტყმას აყენებს ჩილეს, პერუს, ახალი ზელანდიის, ავსტრალიისა და სხვათა სანაპიროების კლიმატს; აგრეთვე ფართო გავლენას ახდენს ჩრდილოეთ ამერიკის კლიმატზე, გარდა ამისა, ეხება ატლანტიკური ქარიშხლების სეზონსაც. ლა-ნინია ხშირად თან სდევს ელ-ნინიოს. ზოგჯერ ლა-ნინიას არაოფიციალურად უწოდებენ „ანტი ელ-ნინიოს“. ტერმინი „ლა-ნინია“ მომდინარეობს ესპანური ენიდან და ნიშნავს „პატარა გოგოს“.

ლა-ნინიას მოვლენები 1950-2011 წლებში.

ImageSize = width:800 height:70
PlotArea = left:50 bottom:20 width:700 height:40 
Period = from:1950 till:2011
DateFormat = yyyy
TimeAxis = orientation:horizontal
ScaleMajor = unit:year increment:5 start:1950
PlotData = 
 bar:laniña width:30 color:red mark:(line,white)
 from:1950 till:1951
 from:1954 till:1957 
 from:1962 till:1963 
 from:1964 till:1965 
 from:1967 till:1968 
 from:1970 till:1972
 from:1973 till:1976 
 from:1984 till:1985 
 from:1988 till:1989 
 from:1995 till:1996 
 from:1998 till:2000 
 from:2000 till:2001
 from:2007 till:2008 
 from:2010 till:2011

## სქოლიო 
კატეგორია:კლიმატი
კატეგორია:კლიმატოლოგია
კატეგორია:ტროპიკული მეტეოროლოგია
კატეგორია:ზღვის ფიზიკა
კატეგორია:წყნარი ოკეანე
ვილჰელმ ლუდვიგი (ანჰალტ-კიოტენის მთავარი)

**ვილჰელმ ლუდვიგ ანჰალტ-კიოტენელი** () — ანჰალტ-კიოტენის მთავარი ასკანიების დინასტიიდან.

## ბიოგრაფია
ვილჰელმ ლუდვიგი იყი ანჰალტ-კიოტენის მთავრის, ლუდვიგ I-ისა მისი მეორე მეუღლის, სოფია ლიპსის უმცროსი შვილი. მამის სიკვდილის შემდეგ, 1650 წელს, ვილჰელმ ლუდვიგმა მიიღო ანჰალტ-კიოტენის მთავრის ტიტული. 1653 წლამდე რეგენტის ხარისხით ანჰალტ-კიოტენს მართავდა მისი ბიძა, ავგუსტ ანჰალტ-პლოცკაუელი. მისი გარდაცვალების შემდეგ, 1653 წელს, რეგენტობა გადავიდა ავგუსტის შვილობილებზე, ლებრეხტსა და ემანუელზე და დასრულდა 1659 წელს, როცა ვილჰელმ ლუდვიგმა სრულწლოვანებას მიაღწია.

1663 წლის 23 აგვისტოს ვილჰელმ ლუდვიგი დაქორწინდა პრინცესა ელიზაბეთ შარლოტ ანჰალტ-ჰარცჰეროდზე. ქორწინება უშვილო გამოდგა. ახალგაზრდა მთავარი 1665 წელს გარდაიცვალა და დაკრძალულია წმ.იაკობის კიოტენის ეკლესიაში. ვილჰელმ ლუდვიგის სიკვდილთან ერთად ასკანიების ანჰალტ-კიოტენის ხაზიც გაქრა. ანჰალტ-კიოტენის სამთავრო გადაეცა ანჰალტ-პლოცკაუს, თუმცა შეინარჩუნა თავისი სახელწოდება.

კატეგორია:ასკანიები
კატეგორია:ანჰალტ-კეთენის მმართველები
უილიამ პეპერელი

მინი|200პქ|უილიამ პეპერელი
**უილიამ პეპერელი** (; 27 ივნისი 1696 — 6 ივლისი 1759) — დიდი ბრიტანეთის კოლონიის მასაჩუსეტს-ბეის ვაჭარი და სამხედრო მოღვაწე. ორგანიზება გაუწია და დააფინანსა ფრანგულ ციხესიმაგრეზე თავდასხმა მეფე ჯორჯის ომის პერიოდში. ავსტრიული მემკვიდრეობისათვის ომისა და მისი ჩრდილოეთ-ამერიკული ნაწილის მეფე ჯორჯის ომის პერიოდში იგი იყო ერთ-ერთი პირველი, რომელმაც წამოიწყო ექსპედიცია ლუისბურგის ციხესიმაგრის წინააღმდეგ. 1746 წელს მეფე ჯორჯ II-მ მას ბარონეტის ტიტული უბოძა. 1757 წლის მარტ-აგვისტოში იყო მასაჩუსეტსის გუბერნატორი. 1759 წელს მიიღო ბრიტანეთის არმიის გენერალ-ლეიტენანტის წოდება. 

## რესურსები ინტერნეტში 
* უილიამ პეპერელის ბიოგრაფია

კატეგორია:ბრიტანელი სამხედრო მოღვაწეები
კატეგორია:დაბადებული 1696
კატეგორია:გარდაცვლილი 1759
ლუისბურგის ციხესიმაგრე

მინი|250პქ|ლუისბურგის ციხესიმაგრე
**ლუისბურგის ციხესიმაგრე** (; ) — ეროვნული ისტორიული ადგილი კეიპ-ბრეტონში, ახალი შოტლანდია, კანადა.

პირველი ევროპული დასახლება ლუისბურგის ტერიტორიაზე 1713 წელს დაარსდა. 1745 წელს ბრიტანელების მიერ მიტაცებული  ციხესიმაგრე იყო სამშვიდობო მოლაპარაკებების ერთ-ერთი მთავარი საკითხი ავსტრიული მემკვიდრეობისათვის ომის პერიოდში. 1748 წლის შეთანხმებით დაუბრუნდა ფრანგებს ინდოეთის ქალაქ მადრასის სანაცვლოდ. შვიდწლიანი ომის პერიოდში კვლავ ბრიტანულმა არმიამ დაიკავა. 

1961 წელს კანადის მთავრობამ მიიღო ქალაქის ერთი მეოთხედი ნაწილის აღდგენის გადაწყვეტილება. ამჟამად ლუისბურგის ციხესიმაგრე კანადის ეროვნული ისტორიულ ღირსშესანიშნაობაა. 

## რესურსები ინტერნეტში  
* Fortress of Louisbourg National Historic Site - Parks Canada 
* Louisbourg Institute 
* Account of New England vessels used against Louisbourg in 1745 
* An essay on Fortress Louisbourg 

კატეგორია:კანადის ისტორია
ზაეჩარი

**ზაეჩარი** () —  ქალაქი სერბეთში, ზაეჩარის ოლქის ცენტრი. მდებარეობს ბულგარეთის საზღვრის სიახლოვეს, აღმოსავლეთ-სერბეთის მთებში, ზღვის დონიდან 137 მ სიმაღლეზე. 2011 წლის მოსახლეობის აღწერის მიხედვით ქალაქში ცხოვრობდა 43,860 ადამიანი. ზაეჩარიდან მიიმართება საავტომობილო გზები სხვადასხვა ქალაქების მიმართულებით. 1974 წლიდან დაწყებული ქალაქში ყოველწლიურად იმართება მუსიკალური ფესტივალი.

## რესურსები ინტერნეტში 
* ზაეჩარი — ოფიციალური საიტი 

კატეგორია:სერბეთის ქალაქები
სმედერევო

**სმედერევო** () — ქალაქი სერბეთში, ქალაქ ბელგრადიდან სამხრეთ-აღმოსავლეთით 50 კმ-ში. მდებარეობს მდინარეების მორავისა და დუნაის შეერთების ადგილას, ზღვის დონიდან 70 მ სიმაღლეზე. პოდუნაის რაიონისა და სმედერევოს თემის ადმინისტრაციული ცენტრი. 2011 წლის მოსახლეობის აღწერის მიხედვით ქალაქში ცხოვრობდა 64,175 ადამიანი. სმედერევო შუა საუკუნეებში იყო სერბეთის დედაქალაქი და უმსხვილესი ქალაქი. 1458 წელს ქალაქი დაიპყრო ოსმალეთის იმპერიამ, ხოლო 1459 წელს გარდაიქმნა სმედერევოს საფაშოდ.

## რესურსები ინტერნეტში 
* სმედერევო — ოფიციალური საიტი  

კატეგორია:სერბეთის ქალაქები
სტაბიჰუნი

**სტაბიჰუნი** () — ძაღლის ჯიში, გამოყვანილი ნიდერლანდებში XVI საუკუნეში.

ჩრდილოეთ ნიდერლანდების პროვინცია ფრისლანდიაში საუკუნეების მანძილზე არსებობდა სტაბიჰუნი, რომელიც მჭიდრო ნათესაურ კავშირშია როგორც ჰოლანდიურ პარტრიჯდოგთან, ასევე, პატარა მიუნსტერლენდერის წინაპრებთან. როდესაც XIX საუკუნეში პოინტერები და სეტერები ფართოდ გავრცელდნენ, სტაბიჰუნის პოპულარობა ძლიერ შემცირდა. მიუხედავად იმისა, რომ სტაბიჰუნის პირველი წერილობითი მოხსენიება მხოლოდ XIX საუკუნეში მოხდა, სრულიად შესაძლებელია, რომ ის მომდინარეობდეს ნიდერლანდებში ესპანელი დამპყრობლების მიერ ჯერ კიდევ XVI საუკუნეში შემოყვანილი სპანიელებისგან. დღესდღეობით სტაბიჰუნი ნიდერლანდებშიც კი იშვიათობაა (ყოველ წელს ჩნდება მხოლოდ 200 ლეკვი), კიდევ უფრო იშვიათია ეს ჯიში ნიდერლანდის საზღვრებს გარეთ. ეს ძაღლი ბევრი თვალსაზრისით იდეალური კომპანიონია.

ეს არის აზარტული მონადირე ძაღლი, რომელსაც ნანადირევი წყლიდან დაუზიანებლად ამოჰყავს, ის არანაკლები ენთუზიაზმით დასდევს ჩოგბურთის ბურთს ქალაქის ბაღებსა და პარკებში.  სტაბიჰუნი კარგად უძლებს სიცივეს. ადვილად იწვრთნება და კარგი მონადირეა. ბალანი გლუვია და შეიძლება იყოს ნარინჯისფერი, ყავისფერი, ან შავი.

## რესურსები ინტერნეტში
* სტაბიჰუნი 

კატეგორია:მონადირე ძაღლები
კატეგორია:ნიდერლანდური წარმოშობის ძაღლის ჯიშები
ოკინავის დაბრუნების შეთანხმება

**ოკინავის დაბრუნების შეთანხმება** — შეთანხმება აშშ-სა და იაპონიას შორის, რომლის თანახმად აშშ-მ იაპონიის სასარგებლოდ დათმო უფლებები კუნძულ ოკინავაზე. ხელშეკრულებას ერთდროულად მოაწერეს ხელი ვაშინგტონსა და ტოკიოში 1971 წლის 17 ივნისს. ამერიკის მხრიდან პრეზიდენტ რიჩარდ ნიქსონის სახელით ხელი მოაწერა სახელმწიფო მდივანმა უილიამ როჯერსმა, ხოლო იაპონიის მხრიდან კიიტი აიტიმ პრემიერ-მინისტრ ეისაკუ სატოს სახელით. იაპონიის პარლამენტმა ხელშეკრულების რატიფიცირება 1971 წლის 24 ნოემბერს მოახდინა.

## რესურსები ინტერნეტში 
* ხელშეკრულების ტექსტი 

კატეგორია:იაპონიის ისტორია
კატეგორია:XX საუკუნის სამშვიდობო ხელშეკრულებები
ბეირა-რიო

**ბეირა-რიო** — საფეხბურთო სტადიონი ბრაზილიაში, რიუ-გრანდი-დუ-სულის შტატის ქალაქ პორტუ-ალეგრიში. სტადიონი აშენდა 1959-1969 წლებში და ამჟამად იტევს 42,991 მაყურებელს. ბეირა-რიოს სტადიონზე საშინაო შეხვედრებს მართავს „ინტერნასიონალი“.

## სქოლიო 
კატეგორია:ბრაზილიის საფეხბურთო სტადიონები
პატეს ბრძოლა

**პატეს ბრძოლა** (, ) — ბრძოლა ფრანგებსა და ინგლისელებს შორის 1429 წლის 18 ივნისს, რომელიც ასწლიანი ომის ფინალური ეტაპის ერთ-ერთი გადამწყვეტი მომენტი იყო. 

1429 წლის 8 მაისს ჟანა დ’არკმა აიღო ორლეანი, რითაც ხელი შეუშალა ინგლისის გეგმებს სამხრეთ საფრანგეთში. ერთი თვის შემდეგ  ჟანა დ’არკმა ინგლისელების წინააღმდეგ კვლავ წამოიწყო ბრძოლა, რომელიც მიზნად ისახავდა ჩრდილოეთ საფრანგეთის გათავისუფლებას ოკუპანტებისაგან. 12 ივნისს აიღეს ჟარჟო, 15 ივნისს - მენ-სიურ-ლუარი და 16 ივნისს ბოჟანსი. ინგლისური არმია, რომელსაც მეთაურობდნენ საუკეთესო ინგლისელი მხედართმთავრები ჯონ ტალბოტი და ჯონ ფასტოლფი, ცდილობდა შეეჩერებინა ფრანგების შეტევა ლუართან. ფრანგებსა და ინგლისელებს შორის ბრძოლა გაიმართა 1429 წლის 18 ივნისს, რომელშიც ფრანგებმა სრული გამარჯვება მოიპოვეს. 

## იხილეთ აგრეთვე 
* ასწლიანი ომის ბრძოლების სია

## ლიტერატურა 
* 
* 
* 
* 
* 
* 
* 
* 

## რესურსები ინტერნეტში 
* Journal de Siège d`Orléans et du Voyage de Reims  
* The chronicles of Enguerrand de Monstrelet. Chapter LXI. P.554-555
* Joan of Arc And The Loire Valley Campaign from history of Joan of Arc
* Dynamic maps  

კატეგორია:საფრანგეთის ბრძოლები
კატეგორია:ინგლისის ბრძოლები
კატეგორია:XV საუკუნის ბრძოლები
კატეგორია:ასწლიანი ომის ბრძოლები
კატეგორია:1429 წლის ბრძოლები
კასტელანი (ფორტალეზა)

**კასტელანი** () — საფეხბურთო სტადიონი ბრაზილიაში, სეარას შტატის ქალაქ ფორტალეზაში. სტადიონი იტევს 60,348 მაყურებელს. აშენებულია 1969-1973 წლებში.

## რესურსები ინტერნეტში 
* .

## სქოლიო 
კატეგორია:ბრაზილიის საფეხბურთო სტადიონები
საუდები

მინი|300პქ|საუდების ლიდერების გენიალოგიური ხე
**საუდები** ( *Āl Saʻūd*) — საუდის არაბეთის მმართველი სამეფო ოჯახი. ოჯახს ჰყავს ათასობით წევრი. ისინი წარმოადგენენ მუჰამად იბნ საუდისა და მისი ძმების შთამომავლებს, თუმცა მმართველ კლასს წარმოადგენენ მხოლოდ იბნ საუდის პირდაპირი შთამომავლები.

ოჯახის ყველაზე გავლენიანი წევრი არის საუდის არაბეთის მეფე. გვირგვინი გადაეცემათ იბნ საუდის შვილებს. 2006 წლის სამეფო დადგენილებით ომავალში მეფის არჩევა მოხდება საუდის პრინცების კომიტეტზე. ოჯახი მოიცავს დაახლოებით 15 000 წევრ, თუმცა რეალური ძალაუფლება განაწილებულია მხოლოდ 2000 ადამიანზე.

საუდების დინასტიამ გამოიარა სამი ფაზა: საუდების პირველი სახელმწიფო, საუდების მეორე სახელმწიფო და თანამედროვე საუდის არაბეთი. საუდების პირველი სახელმწიფო გამოირჩეოდა ისლამის გავრცელებით, ხოლო მეორე მუდმივი ბრძოლებით. დღევანდელ საუდის არაბეთს აქვს მნიშვნელოვანი გავლენა შუა აღმოსავლეთში. საუდებს ჰქონდათ კონფლიქტები: ოსმალეთის იმპერიასთან, მექას შარიფთან, ჯებელ-შამარისს მმართველ ოჯახ ალ რაშიდებთან და სხვა და სხვა მუსლიმანურ დაჯგუფებებთან როგორც ქვეყნის შიგნით ისე მის გარეთ.

## ლიტერატურა 
* Alexei Vassiliev, *The History of Saudi Arabia*, London, UK: Al Saqi Books, 1998
* David Holden & Richard Johns, *The House of Saud*, Pan, 1982, 0-330-26834-1
* Madawi Al-Rasheed, *A History of Saudi Arabia*, Cambridge University Press, 2002, ISBN 0-521-64412-7
*  *The House of Saud* by David Holden and Richard Johns. Contains 538 pages, plus bibliography, index, and family history, also sections of Black and White plates. (Detail taken from *The House of Saud*, a reprint. First published by Sidgwick and Jackson in 1981 with an ISBN 0-283-98436-8.)

## რესურსები ინტერნეტში 
*
*
*
*

## სქოლიო 
კატეგორია:საუდები
კატეგორია:მუსლიმური დინასტიები
კატეგორია:შუა არმოსავლეთის სამეფო ოჯახები
კატეგორია:საუდის არაბეთის მეფეები
კატეგორია:დინასტიები
მიხაელ ბალჰაუსი

**მიხაელ ბალჰაუსი** (; დ. 5 აგვისტო, 1935, — გ. 12 აპრილი, 2017) — გერმანელი კინოოპერატორი. 1990 წელს იყო ბერლინის მე-40 კინოფესტივალის ჟიურის თავმჯდომარე. არის მარტინ სკორსეზეს რამდენიმე ფილმის ოპერატორი.

## ფილმოგრაფია
## რესურსები ინტერნეტში
* 
* Michael Ballhaus in Genealogy Wiki

კატეგორია:გერმანელი კინოოპერატორები
კატეგორია:დაბადებული 5 აგვისტო
კატეგორია:დაბადებული 1935
კატეგორია:გარდაცვლილი 12 აპრილი
კატეგორია:გარდაცვლილი 2017
კატეგორია:ბერლინში გარდაცვლილები
კატეგორია:ბერლინში დაბადებულები
სტრატეგიული შეიარაღების შეზღუდვის შეთანხმება

[მინი|300პქ|[ჯიმი კარტერი და ლეონიდ ბრეჟნევი ხელს აწერენ სტრატეგიული შეიარაღების შეზღუდვის მეორე შეთანხმებას, ვენა, 18 ივნისი, 1979 წელი]]
**სტრატეგიული შეიარაღების შეზღუდვის შეთანხმება** — ორმხრივი მოლაპარაკებების სერია აშშ-სა და სსრკ-ს შორის, რომელიც იარაღზე კონტროლს შეეხებოდა. მიმდინარეობდა ორ რაუნდად და ხელი მოაწერეს ორ ხელშეკრულებას: სშშშ I (**SALT I** - 1972) და სშშშ II (**SALT II** - 1979).

ბირთვული იარაღის შეზღუდვის შესახებ მოლაპარაკებები აშშ-სა და სსრკ-ს შორის 1969 წელს ჰელსინკიში დაიწყო. ამ ხელშეკრულებების საფუძველზე ხელი მოაწერეს სტრატეგიული იარაღის შემცირების ხელშეკრულებებს, რომელსაც მოიხსენიებენ **START-I** (1991), **START-II** (1993) და **START-III** (2010) სახელებით.

## SALT I 
SALT I - არის სტრატეგიული იარაღის შეზღუდვის შეთანხმების მიღებული სახელწოდება.  ეს ხელშეკრულება ზღუდავდა ბალისტიკური რაკეტებისა და გამშვები დანადგარების იმ რაოდენობას, რომელსაც იმ მომენტისათვის ფლობდა ორივე მხარე. 

მოლაპარაკება მიმდინარეობდა 1969 წლის 17 ნოემბრიდან 1972 წლის 26 მაისამდე. ამ ხნის განმავლობაში რამდენიმე შეხვედრა გაიმართა ჰელსინკისა და ვენაში. დიდი ხნის განმავლობაში მოლაპარაკებები ჩიხში შედიოდა. 1971 წელს ხელი მოაწერეს წინასწარ ხელშეკრულებას, ხოლო 1972 წლის 26 მაისს მოსკოვში ხელი მოაწერეს დროებით ხელშეკრულებას ამერიკის შეერთებულ შტატებსა და საბჭოთა სოციალისტური რესპუბლიკების კავშირს შორის სტრატეგიული იარაღის შეზღუდვის შესახებ.

## SALT II 
მოლაპარაკებები სტრატეგიული შეიარაღების შეზღუდვის შეთანხმების შესახებ მიმდინარეობდა 1972 წლიდან 1979 წლამდე. ხელშეკრულებას 1979 წლის 18 ივნისს მოაწერეს ხელი ვენაში. ხელშეკრულებას სსრკ-ის მხრიდან ხელი მოაწერა ლეონიდ ბრეჟნევმა, ხოლო აშშ-ის მხრიდან ჯიმი კარტერმა. ხელშეკრულების დადებიდან ექვს თვეში სსრკ-მ შეიარაღებული კონტინგენტი შეიყვანა ავღანეთში, რის გამოც სენატმა არ მოახდინა ხელშეკრულების რატიფიკაცია. 

## რესურსები ინტერნეტში
* SALT I-ის ხელშეკრულების ტექსტი რუსულად
* SALT II-ის ხელშეკრულების ტექსტი რუსულად

კატეგორია:ცივი ომი
კატეგორია:ცივი ომის ხელშეკრულებები
კატეგორია:XX საუკუნის სამშვიდობო ხელშეკრულებები
კატეგორია:1970 წელი საერთაშორისო ურთიერთობებში
კატეგორია:1977 წელი პოლიტიკაში
კატეგორია:1979 წელი საბჭოთა კავშირში
კატეგორია:აშშ-საბჭოთა კავშირის ურთიერთობები
უმანკოების ხანა (1993 წლის ფილმი)

**უმანკოების ხანა** () — რეჟისორ მარტინ სკორსეზეს 1993 წლის ფილმი. მან ფილმი მიუძღვა მამას, ლუჩაო ჩარლზ სკორსეზეს, რომელიც ფილმის დასრულებამდე გარდაიცვალა. ფილმი ეფუძნება ედით უორტონის რომანს „უმანკოების ხანა“. ფილმმა მიიღო ოსკარი საუკეთესო კოსტუმების დიზაინისთვის და ოქროს გლობუსი საუკეთესო მსახიობი ქალისთვის მეორეხარისხოვან როლში (უინონა რაიდერი).

## სიუჟეტი
მოქმედება ვითარდება 1870-იანი წლების ნიუ-იორკში. მდიდარი იურისტი ნიულენდ არჩერი დანიშნულია ახალგაზრდა მეი უელანდზე. ერთი შედეხვით ისინი იდეალური წყვილია. მაგრამ ქალაქში ჩამოდის მეის ლამაზი ბიძაშვილი გრაფინია ელენა ოლენსკა, რომელიც ქმარს გაექცა. ნიულენდ არჩერი ეჭვს შეიტანს საკუთარ გრძნობებში და ცდილობს დაამყაროს ურთიერთობა ელენთან, მიუხედავად იმისა, რომ ელენი გარიყულია ნიუ-იორკის საზოგადოების მიერ. ქორწინებამდე მეი უელანდი ნიულენდ არჩერს ეკითხება, არის თუ არა მის ცხოვრებაში ვინმე სხვა და თხოვს, ასეთ შემთხვევაში არ დაქორწინდნენ. ნიულენდი კი სწრაფად დაქორწინებას ითხოვს, მაგრამ მალევე გამოუტყდება ელენ ოლენსკას სიყვარულში, მაგრა ელენი მას უარს ეუბნება. ნიულენდი და მეი დაქორწინდებიან. ელენ ოლენსკა თავს არიდებს ნიულენდთან შეხვედრას. როდესაც ისინი შეხვდებიან, ნიულენდი ადანაშაულებს ელენს, რომ მისი მოთხოვნის გამო აირჩია ყალბი ცხოვრება, რომლის გაძლება შეუძლებელია. გრაფინია მას უპასუხებს, რომ ის უძლებს ასეთ ცხოვრებას. ნიულენდი ელენას გაქცევას სთავაზობს, მაგრამ იცის, რომ ეს შეუძლებელია და ნებდება ბედს.ერთ-ერთ წვეულებაზე ნიულენდი მიხვდება, რომ მისი და ელენ ოლენსკას საიდუმლოს შესახებ იცის მთელმა ნიუ-იორკმა, მათ შორის მისმა ცოლმა მეიმ. ნიულენდი მეის ეტყვის, რომ შორეულ მოგზაურობაში სურს წასვლა, მაგრამ მეი მას ეტყვის, რომ ორსულადაა. 57 წლის ასაკში პარიზში ჩასული ნიულენდი იხსენებს მის არშემდგარ სიყვარულს და უარს ამბობს გრაფინია ოლენსკასთან შეხვედრაზე.

## როლებში
*დენიელ დეი-ლუისი - ნიულენდ არჩერი
*უინონა რაიდერი - მეი უილენდი
*მიშელ პფაიფერი - ელენ ოლენსკა
*ჯერლადინ ჩაპლინი - მისის უილენდი
*მერი ბეთ ჰარტი - რეჯინა ბოფორტი 
*სტიუარტ უილსონი - ჯულიუს ბოფორტი 
*ჯუნ სკუიბი - მისის მინგოტის მოახლე

## რესურსები ინტერნეტში 
* 
* 
* 
* 
* 

კატეგორია:1993 წლის ფილმები
კატეგორია:Columbia Pictures-ის ფილმები
კატეგორია:ინგლისურენოვანი ფილმები
კატეგორია:ამერიკულ რომანებზე დაფუძნებული ფილმები
კატეგორია:მარტინ სკორსეზეს ფილმები
ჯენიფერ ჯეისონ ლი

**ჯენიფერ ჯეისონ ლი** (; დ. 5 თებერვალი, 1962, ჰოლივუდი, ლოს-ანჯელესი, აშშ)  — ამერიკელი კინოსა და თეატრის მსახიობი. ამავდროულად მოღვაწეობს როგორც სცენარისტი და რეჟისორი. ლი ასრულებს საზოგადოების დაბალი ფენების, მეძავების როლებს. გამოირჩევა მეთოდური შესრულებით.

## ფილმოგრაფია
## რესურსები ინტერნეტში
* 

კატეგორია:ამერიკელი მსახიობები
კატეგორია:დაბადებული 1962
კატეგორია:დაბადებული 5 თებერვალი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
ლადო მალაზონია

**ვლადიმერ (ლადო) გიორგის ძე მალაზონია** (დ. 24 იანვარი, 1900, ოზურგეთი — 1985, ოზურგეთი) — ქართველი მხატვარი, ცნობილია გურიისა და ოზურგეთის პეიზაჟებით. მეტწილად მუშაობდა აკვარელის საღებავითა და გუაშით. მისი პეიზაჟები ისტორიულ-ეთნოგრაფიული მნიშვნელობისაა. მალაზონიას ნახატები დაცულია საქართველოს სახვითი ხელოვნების ფონდსა და ოზურგეთის მუზეუმში.

## ბიოგრაფია
ლადო მალაზონია დაიბადა 1900 წელს ხელოსან გიორგი მალაზონიას ოჯახში. გიორგი სოფელ მამათიდან იყო, დედა - ლიზა ლომთაძე კი მელექედურიდან. მალაზონიას ნათლიები იყვნენ ილარიონ მელუა და მწერალი ნინო ნაკაშიძე, რომლებმაც ის 1902 წელს მელექედურში მონათლეს. 1911 წელს მიაბარეს სასწავლებლად ოზურგეთის სასწავლებელში. სასწავლებლიდან მალაზონია სხვა მოსწავლეებთან ერთად გარიცხეს 1917 წელს კედლიდან ნიკოლოზ II-ის ფოტოს ჩამოგდებისთვის. ერმილე და იტა ნაკაშიძეებმა მალაზონია თბილისში წაიყვანეს. მალაზონია მათთან 1921 წლამდე ცხოვრობდა, შემდეგ კი ილია და ნინო ნაკაშიძეებთან გადავიდა.

ნინო ნაკაშიძემ იცოდა ლადოს მისწრაფება მხატვრობისადმი და ის სასწავლებლად ჰენრიხ ჰრინევსკის მიაბარა. მალაზონიამ და მისმა თანამოაზრეებმა ანტონ ქუთათელაძემ, შალვა მამალაძემ და სხვებმა სწავლას სტუდიური მუშაობაც შეუთავსეს და 1918-1919 წლებში ელბაქიძის დაღმართზე, მზარეულ გაბრიჩიძის სახლში (N21) ჩამოაყალიბეს სტუდია. ახალგაზრდებმა სტუდიის კედელი მოხატეს, რაც ისე მოსწონებია სახლის მეპატრონე გაბრიჩიძეს, რომ მათთვის ბინის ქირა აღარ გამოურთმევია. 1919 წელს მალაზონიამ სწავლა განაგრძო ახალდაარსებულ თბილისის სამხატვრო აკადემიაში. აქ ის 1924 წლამდე სწავლობდა.

1924 წელს მალაზონია დაბრუნდა ოზურგეთში და დაიწყო მუშაობა ოზურგეთის დრამატული თეატრის მთავარი მხატვარის თანამდებობაზე. თეატრში მუშაობის გამოცდილება მას ჯერ კიდევ 1918 წლიდან ჰქონდა, როცა არდადეგებზე ოზურგეთში ჩამოსულმა სტუდენტმა მიხეილ ჭიაურელის დადგმულ სპექტაკლ „სულელის“ მხატვრობაზე იმუშავა. 1925 წელს მან პერსონალური გამოფენა მოაწყო. მისი სურათების გამოფენა, რომელიც ოზურგეთში გაიმართა იყო პირველი სამხატვრო გამოფენა გურიაში. ახალგაზრდა მალაზონიას გამოფენას დიდი წარმატება ჰქონდა. 1928 წელს მალაზონიამ ცოლად შეირთო სოფელ კახურის მღვდლის, ამფილოს ქალიშვილი მარგალიტა არობელიძე. წყვილს სამი ვაჟი ნოდარი, ლევანი და მამია ჰყავდა. 1934 წელს მოეწყო მისი ნაწარმოებების მეორე გამოფენა. 1942-45 წლებში იყო თეატრის დირექტორი და მთავარი მხატვარი.

1955 წელს მიენიჭა ხელოვნების დამსახურებული მოღვაწის წოდება. 1968 წელს თბილისში მისი მესამე გამოფენა გაიმართა. გარდაიცვალა 1985 წელს. დაკრძალულია ექადიის ჯვართამაღლების ტაძრის ეზოში. 2013 წელს  ოზურგეთის ერთ-ერთ ქუჩას ეწოდა მისი სახელი.

## ლიტერატურა
* გ. კალანდია, „ქართველი მხატვრები და თბილისი“, თბ., 2014, გვ. 56

## რესურსები ინტერნეტში
*მხატვარი ლადო მალაზონია. პორტრეტი. 
*მხატვარ ლადო მალაზონიას საიუბილეო საღამო ხელოვნობის მუშაკთა სახლში 

კატეგორია:ქართველი მხატვრები
კატეგორია:დაბადებული 1900
კატეგორია:გარდაცვლილი 1985
კატეგორია:ოზურგეთში დაბადებულები
კატეგორია:დაბადებული 24 იანვარი
კატეგორია:საქართველოს სსრ-ის ხელოვნების დამსახურებული მოღვაწეები
ლაკენუა

**ლაკენუა** () — ძაღლის ჯიში, რომელიც გამოყვანილია ბელგიაში XIX საუკუნეში.

დღესდღეობით ბელგიური ნაგაზის ჯიშებიდან დარჩენილთა შორის ეს ყველაზე იშვიათია. ოდნავ მოუხეშავი, ბანჯგვლიანი ლაკენუა დედოფალ ჰენრიეტა ბელგიელის უსაყვარლესი ძაღლი იყო, სახელიც სწორედ დედოფლის ერთ-ერთი რეზიდენციის ციხე-სიმაგრე შატო დე ლაკენის მიხედვით დაერქვა. 1897 წელს აღიარებული ეს ჯიში ჰგავს უხეშბალნიან ჰოლანდიურ ნაგაზს. მიუხედავად იმისა, რომ ლაკენუა ისევე თავნება და ჯიუტია, როგორც სხვა ნაგაზები, გრიუნენდალთან, მალინუასთან და ტერვიურენთან შედარებით, მათ ნაკლებად უყვართ ღრენა. ლაკენუას შედარებით მცირე პოპულარობა რთული ასახსნელია — მას ისეთივე მუშა თვისებები აქვს, როგორც დანარჩენ ბელგიურ ნაგაზებს.

ცოცხალი და ძალიან აქტიური ლაკენუას გაწვრთნა ძალიან ადვილია და მისგან შესანიშნავი მოდარაჯე დგება. ლაკენუა კარგად ეგუება ქალაქის პირობებში ცხოვრებას და სიცივეს. აქვს მოყვითალი-ყავისფერი, უხეში, დახვეული ბალანი, მუქი თვალები.

## რესურსები ინტერნეტში
* ლაკენუა 

კატეგორია:მეცხვარე და მოდარაჯე ძაღლები
კატეგორია:ბელგიური წარმოშობის ძაღლის ჯიშები
ნეგოტინი

**ნეგოტინი** () — ქალაქი სერბეთში, ბორის ოლქში. განლაგებულია რუმინეთისა და ბულგარეთის სახელმწიფო საზღვრის სიახლოვეს. 2011 წლის მოსახლეობის აღწერის მიხედვით ქალაქში ცხოვრობდა 16 716 ადამიანი. მოსახლეობის უმეტეს ნაწილს ვლახები შეადგენენ. სახელწოდება ნეგოტინი პირველად მოიხსენიება XVI საუკუნეში.

## რესურსები ინტერნეტში 
* ნეგოტინი — ოფიციალური საიტი 

კატეგორია:სერბეთის ქალაქები
Still (ტონი ბენქსის ალბომი)

***Still*** — ტონი ბენქსის მესამე სტუდიური ალბომი. გამოვიდა 1991 წელს ლეიბლზე Virgin Records (ბრიტანეთი) და მოგვიანებით -  Giant Records-ზე (აშშ/კანადა). თავდაპირველად მისი სახელწოდება იყო „Still It Takes Me By Surprise“ (ერთ-ერთი სიმღერის მიხედვით).

## სიმღერების სია
ყველა სიმღერის ავტორი - ბენქსი, გარდა მითითებულისა

# Red Day on Blue Street (ბენქსი, ნიკ კერშოუ) 5:53
# Angel Face  5:23
# The Gift 4:00
# Still It Takes Me By Surprise 6:32
# Hero For an Hour 5:01
# I Wanna Change the Score (ბენქსი, კერშოუ) 4:34
# Water Out of Wine 4:43
# Another Murder of a Day (ბენქსი, ფიში) 9:13
# Back to Back 4:38
# The Final Curtain 5:01

## სინგლები
* **I Wanna Change The Score** (მაისი 1991)
# I Wanna Change The Score (ნიკ კერშოუსთან ერთად)
# Hero For The Hour
# Big Man (Bankstatement)
# The Waters of Lethe

* **The Gift** (ივნისი 1991)
# The Gift (ენდი ტეილორთან ერთად)
# Back to Back (ჯეინი კლიმეკთან ერთად)
# A House Needs A Roof (Bankstatement)
# Redwing

* **Still It Takes Me By Surprise** (თებერვალი 1992)
# Still It Takes Me By Surprise (შემოკლებული) (ენდი ტეილორთან ერთად)
# The Final Curtain (ნიკ კერშოუსთან ერთად)
# Still It Takes Me By Surprise (ენდი ტეილორთან ერთად)

## სქოლიო
კატეგორია:1991 წლის ალბომები
კატეგორია:ტონი ბენქსის ალბომები
კატეგორია:Virgin Records-ის ალბომები
კატეგორია:ალბომები ნიკ დეივისის პროდიუსერობით
ვრშაცი

**ვრშაცი** () — ქალაქი სერბეთში. მდებარეობს ბელგრადიდან 90 კმ-ში, რუმინეთის სახელმწიფო საზღვრის სიახლოვეს. ვრშაცის თემის ადმინისტრაციული ცენტრი. 2011 წლის მოსახლეობის აღწერის მიხედვით ქალაქში ცხოვრობდა 35 701 ადამიანი. არის ღირსშესანიშნავი ობიექტები.

## რესურსები ინტერნეტში 
* ვრშაცი — ოფიციალური საიტი 

კატეგორია:სერბეთის ქალაქები